《集民谣二首 其二 蕨澄澄》
元代·陈泰

蕨澄澄，新春食蕨留蕨根。凌晨斸根暮舂杵，潋潋大瓮流黄浑。

斸年春寒粉始冻，谁信秋暑霜翻盆。穷通有数今已识，为死为生尚难测，独立苍茫面如雪。

作者简介：元长沙茶陵人，字志同，号所安。仁宗延祐初举于乡，以《天马赋》得荐，官龙泉主簿。生平以吟咏自怡，出语清婉有致。有《所安遗集》。